André Nilsen

**André Nilsen** (født 1988) er en norsk politisk aktivist og influenser fra Bergen. Han har siden desember 2018 vært styreleder i Normal Norge, en organisasjon som arbeider for en kunnskapsbasert og human rusmiddelpolitikk.

I november 2021 ble han også valgt til nestleder i RIOs lokallag i Bergen, en brukerorganisasjon for mennesker med rusmiddelrelaterte utfordringer. Til daglig arbeider Nilsen som erfaringskonsulent i NAV Bergen, der han er tilknyttet prosjektet «Aktiv sør», et arbeidsrettet tiltak for personer med rusmiddelproblematikk.

Nilsen har markert seg som en aktiv stemme i norsk rusdebatt. I mai 2020 begynte han å bruke TikTok som plattform for å formidle informasjon om cannabis, rusmiddelpolitikk og unges rettigheter i møte med politiet. Han har deltatt i NRKs *[[Debatten]]* i forbindelse med rusreformen i 2021, og ble samme år intervjuet av Leo Ajkic i dokumentarserien *[[Rus (TV-serie)|Rus]]*. I april 2022 omtalte *[[VG]]* ham som en «rusinfluencer» på bakgrunn av hans medieengasjement. Sosiolog og forsker Ola Røed Bilgrei ved avdeling rusmidler i Folkehelseinstituttet har uttalt at «det er riktig og viktig at stemmer som Nilsen finnes i et liberalt demokrati».

## Bakgrunn

### Selvmedisinering og avhengighet
Nilsen begynte å bruke benzodiazepiner i 2012 for å dempe angst i en vanskelig livssituasjon. I begynnelsen tok han legemiddelet kun ved behov, hovedsakelig for å få sove. Etterhvert utviklet det seg til regelmessig bruk som et slags «føre-var-prinsipp». Over tid mistet han kontroll over bruken og utviklet en rusmiddelavhengighet, som han i lengre tid holdt skjult i frykt for konsekvenser.

### Behandling og pågripelse
Etter gjentatte mislykkede forsøk på å avslutte bruken av benzodiazepiner, ble Nilsen sykmeldt og søkte hjelp for avhengigheten. Han ble deretter henvist til distriktspsykiatrisk senter (DPS) via fastlegen sin. Til tross for dette fortsatte rusmiddelbruken å eskalere.

I april 2015, etter et behandlingsmøte i Skuteviken og på vei til en avtale med fastlege og psykolog, ble han stoppet av politiet på Korskirkeallmenningen i Bergen. Politiet mistenkte narkotikasalg, noe han ikke ble funnet skyldig i, men under ransakingen ble det oppdaget to joints i lommen.

Han ble pågrepet for besittelse av cannabis og kjørt til politihuset, hvor han ble avkledd og plassert på glattcelle. Episoden resulterte i en anmeldelse og et forelegg på  kroner. I etterkant opplevde Nilsen at hendelsen forverret situasjonen ytterligere, og bidro til økt angst og depresjon. Han har senere uttalt at han følte seg kriminalisert og at pågripelsen fikk store økonomiske og psykiske konsekvenser.

Nilsen ble senere rusfri, og skrev i en kronikk publisert på NRK i januar 2020 at han overkom avhengigheten «til tross for norsk ruspolitikk, ikke på grunn av den».

## Media
### Fjernsyn

Nilsen har flere ganger deltatt i fjernsynsprogrammer i ruspolitiske sammenhenger. Han medvirket blant annet i NRKs *[[Debatten]]* i mars 2021, i en sending om rusreformen der også daværende helseminister Bent Høie deltok. I november samme år var han med i Leo Ajkics dokumentarserie *[[Rus (TV-serie)|Rus]]*, som tar for seg ulike sider ved rusmidler, rusmiddelbruk og russekultur, med særlig fokus på Bergen. Serien vant Fagrådets pris for «Godt ruspolitisk arbeid» i 2022, og ble nominert til Gullruten samme år i kategorien beste dokumentarserie.

### Presse og intervjuer

I forbindelse med kampanjen *Straff skader* delte Nilsen sin personlige historie om rusmiddelbruk. Han ble intervjuet av TV&nbsp;2 i februar 2021, i forkant av Erna Solbergs regjering sitt forslag til rusreform, som senere ikke fikk flertall. Fra 31. august til 4. september samme år deltok han i kunstutstillingen *Straff skader* i Grieghallen, arrangert i forbindelse med verdens overdosedag.

I april 2022 omtalte *[[VG]]* ham som en «rusinfluencer» med bakgrunn i hans engasjement på TikTok, hvor han snakker om cannabis, rusmiddelpolitikk og unges rettigheter i møte med politiet.

En rapport fra Riksadvokaten i 2022 avdekket at politiet i flere tiår hadde brukt ulovlige tvangsmidler i mindre alvorlige narkotikasaker. I kjølvannet av rapporten uttalte sosiolog og forsker ved Folkehelseinstituttet, Ola Røed Bilgrei, at det er «riktig og viktig at stemmer som Nilsen finnes i et liberalt demokrati». Han takket både Nilsen og organisasjonen Normal Norge for å ha bidratt til at slike praksiser ble dokumentert og offentlig kjent.

### Dokumentarfilm
Nilsen medvirket i dokumentarfilmen *Stigma – Rusbruk i Norge*, regissert av Marius Mellem som en del av hans masteroppgave ved NTNU. Filmen søker å vise at personer som bruker illegale rusmidler ofte er «helt vanlige mennesker». Totalt ble 25 personer intervjuet i løpet av produksjonen, og regissørens hovedfunn var at «utenforskap, stigmatisering og medmenneskelighet» var gjennomgående temaer i fortellingene. Filmen hadde premiere 3. september 2022 på Verdensteatret i Tromsø.

### Parodiserie
Nilsen spiller hovedrollen som politioverbetjent Jørgensen i *Blålys*, en parodisk nettdramaserie om norsk politi. Figuren fremstilles som en usikker og velmenende politimann som forsøker å hjelpe personer med rusproblemer uten bruk av tvangsmidler som glattcelle eller kroppsvisitering. Serien ble omtalt av avisen *[[Subjekt (avis)|Subjekt]]* i september 2022.

## Bibliografi

### Meningsinnlegg og kronikker
* Nilsen, André: «Manglende tilgang på medisinsk cannabis en trussel mot folkehelsen», meningsinnlegg i *[[Nettavisen]]*, 18. desember 2018
* Nilsen, André: «Sylvi har rett: Moralismen må vekk!», meningsinnlegg i *Nettavisen*, 21. mai 2019
* Nilsen, André: «Arendalsuka stigmatiserer rusdebatten», meningsinnlegg i *Nettavisen*, 3. juni 2019
* Nilsen, André: «Symbolpolitikk for enhver pris?», meningsinnlegg i *[[Fanaposten]]*, 4. oktober 2019
* Nilsen, André: «Straff hjalp aldri meg», kronikk i NRK, 12. januar 2020
* Nilsen, André: «Psykologiske barrierer skaper frykt og forvirring i rusdebatten», ytring i Psykologisk.no, 28. juli 2022
* Arctander, K., Paust D.H., Shariati F., Mjelva J.K. & Nilsen, A.: «Er politiet en stat i staten?», kronikk i *[[Aftenposten]]*, 28. juli 2022
* Nilsen, André: «Bruker alle kokain?», videokronikk i TV&nbsp;2, 17. april 2023

### Debattinnlegg
* Nilsen, André: «Stigmatisering av cannabis må stoppe», debattinnlegg i *[[Stavanger Aftenblad]]*, 21. desember 2018
* Nilsen, André: «Forbudstilhengerne har gått tom for argumenter», debattinnlegg i *Aftenposten*, 11. juli 2019
* Nilsen, André: ««Legalize it» støttes 100 prosent», debattinnlegg i *[[Dagbladet]]*, 30. august 2019
* Nilsen, André: «Cannabisforbudet hjelper ingen», debattinnlegg i *Aftenposten*, 1. oktober 2019
* Nilsen, André: «En kunnskapsbasert og human ruspolitikk, takk!», debattinnlegg i *[[Morgenbladet]]*, 12. januar 2020
* Lossius, R. & Nilsen, A.: «Senterpartiet fordummer debatten om rusreformen», debattinnlegg i *[[Avisa Nordland]]*, 6. april 2021
* Nilsen, André: «–&nbsp;Cannabistørken kan være svært farlig», debattinnlegg i *[[Bergens Tidende]]*, 20. april 2020
* Nilsen, André: «–&nbsp;I denne kampen finnes ingen middelvei», debattinnlegg i *Bergens Tidende*, 21. september 2021
* Nilsen, André: «Ruspolitikken slår sprekker: Dette gir ikke lenger gjenklang hos dagens unge», debattinnlegg i *Nettavisen*, 11. november 2021
* Nilsen, André: «Hvor fant Arbeiderpartiet sommervikaren?», debattinnlegg i *Dagbladet*, 19. juli 2022
* Nafstad, E. & Nilsen, A.: «Cannabis er ikke ufarlig, men kan gjøres tryggere», debattinnlegg i *Stavanger Aftenblad*, 13. september 2022
* Mjelva, J.K., Lossius, R., Dyrdal, B. & Nilsen, A: «Vil Arbeiderpartiet ta fra barn rettssikkerheten?» i *Stavanger Aftenblad*, 7. november 2022
* Nilsen, André: «Det illegale markedet for cannabis blomstrer» i *Nettavisen*, 19. november 2022

#### Signerte opprop
* 21 personer: ««Straff dreper», skrev SV. Dette er ord som forplikter.», debattinnlegg i *Aftenposten*, 28. september 2021
* 55 debattanter: «Si unnskyld og trekk deg, politidirektør Benedicte Bjørnland!», debattinnlegg i *Aftenposten*, 30. mars 2022

## Referanser


## Eksterne lenker
* 
* 
* 
* 

### Medieartikler
*  «Hardt ut mot influensere som slår kokainalarm: –&nbsp;De gjør det for oppmerksomhet» Artikkel fra *[[Bergensavisen]]*&nbsp;(2023)
*  «–&nbsp;Brystene til Caroline Berg Eriksen er ikke problemet her» Artikkel fra TV&nbsp;2&nbsp;(2023)
*  «Rusaktivist knuser TV&nbsp;2-rekord» Artikkel fra *[[Subjekt (tidsskrift)|Subjekt]]*&nbsp;(2022)
*  «André er «rusinfluencer»: − Folk takker meg» Artikkel fra *[[VG]]*&nbsp;(2022)
*  «André vart tatt med to jointar – straffa han fekk førte til at han rusa seg meir» Artikkel fra NRK&nbsp;(2021)
*  «Etter André (33) ble arrestert på gaten traff han bunn: –&nbsp;Det gjorde vondt verre» Artikkel fra TV&nbsp;2&nbsp;(2021)
*  «–&nbsp;Jeg er ikke noe typisk «klessetryne»» Artikkel fra *Bergensavisen*&nbsp;(2015)